1. pielikums  
Ministru kabineta   
2017. gada 10. janvāra  
noteikumiem Nr. 28

**Apliecinājums par neatkarīgi izstrādātu piedāvājumu**

|  |  |
| --- | --- |
| Nomas tiesību pretendents |  |
|  | (nosaukums, reģistrācijas numurs) |

|  |
| --- |
|  |

(turpmāk – pretendents), sniedzot pilnīgu un patiesu informāciju, attiecībā uz rakstisko izsoli

|  |
| --- |
|  |
| (nosaukums) |

(turpmāk – izsole) apliecina, ka:

1. Pretendents ir iepazinies ar šo apliecinājumu un piekrīt tā saturam.

2. Pretendents apzinās, ka var tikt izslēgts no dalības izsolē, ja atklāsies, ka šis apliecinājums jebkādā veidā nav pilnīgs un patiess.

3. Pretendents ir pilnvarojis katru personu, kuras paraksts atrodas uz pretendenta piedāvājuma, parakstīt šo apliecinājumu pretendenta vārdā.

4. Pretendents informē, ka (atzīmēt atbilstošo):

4.1. ir iesniedzis piedāvājumu neatkarīgi no konkurentiem1 un bez konsultācijām, līgumiem, vienošanās vai cita veida saziņas ar konkurentiem;

4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo izsoli, tādēļ pretendents šim apliecinājumiem pievieno pilnīgu un patiesu informāciju par pretendenta saziņu ar konkurentiem saistībā ar konkrēto izsoli (2. pielikums), norādot konkurentu nosaukumus un šādas saziņas mērķi, raksturu un saturu.

5. Pretendentam (izņemot gadījumu, ja pretendents par šādu saziņu ir paziņojis saskaņā ar šā apliecinājuma 4.2. apakšpunktu) ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties izsolē (iesniegt vai neiesniegt piedāvājumu);

5.4. tāda piedāvājuma iesniegšanu, kas neatbilst izsoles prasībām;

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šī izsole.

6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas vai arī tas ir īpaši atklāts saskaņā ar šā apliecinājuma 4.2. apakšpunktu.

7. Pretendents apzinās, ka Konkurences likumā ir noteikta atbildība par aizliegtu vienošanos, paredzot naudas sodu līdz 10 % apmēram no pārkāpēja pēdējā finanšu gada neto apgrozījuma. Izņēmums – ja kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas2 ietvaros ir sadarbojies ar to, no naudas soda vai samazinājusi naudas sodu.

Piezīmes.

1 Šā apliecinājuma kontekstā ar terminu "konkurents" apzīmē jebkuru fizisku vai juridisku personu, kura nav pretendents un kura:

1) iesniedz piedāvājumu šai izsolei;

2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šai izsolei.

2Programma, kuras ietvaros uzņēmumam, kas ir vai bija iesaistīts kartelī, Ministru kabineta 2008. gada 29. septembra noteikumos Nr. 796 "Kārtība, kādā nosakāms naudas sods par Konkurences likuma 11. panta pirmajā daļā un 13. pantā paredzētajiem pārkāpumiem" minētajā kārtībā piešķir pilnīgu atbrīvojumu no naudas soda par to, ka tas pirmais brīvprātīgi iesniedz Konkurences padomei pierādījumus par šo pārkāpumu, vai naudas soda samazinājumu par sadarbību ar Konkurences padomi pārkāpuma atklāšanā, ja pilnīgs atbrīvojums no naudas soda nav pieejams.

|  |  |  |  |
| --- | --- | --- | --- |
| Datums |  |  |  |
|  |  |  | (paraksts) |